Coax leveres gennem dit kabel-tv net. Derfor bliver det ofte også kaldt kabelinternet eller kabel-TV internet.
Navnet Coax stammer fra de coaxkabler, der anvendes til forbindelsen. Hastigheden er ikke afhængig af afstanden til centralen. Dermed modtager man altid den hastighed, man har bestilt. Coax er dog inddelt i mindre kapacitetsgrupper end DSL. Derfor kan man opleve, at man ikke udnytter sin hastighed fuldt ud i spidsbelastningsperioder, hvor mange brugere anvender samme net på samme tidspunkt.